152. löggjafarþing 2021–2022.

Þingskjal 636 — 443. mál.

Fyrirspurn

til félags- og vinnumarkaðsráðherra um skerðingar lífeyristekna
vegna útgreiðslu séreignarsparnaðar.

Frá Jóhanni Páli Jóhannssyni.

1.	Hve margir örorku- og endurhæfingarlífeyrisþegar urðu fyrir skerðingu greiðslna frá Tryggingastofnun ríkisins vegna útgreiðslu séreignarsparnaðar á tímabilinu 1. apríl til 31. desember 2020 þrátt fyrir að útgreiðsla séreignarsparnaðar á grundvelli ákvæðis til bráðabirgða VIII í lögum nr. 129/1997 ætti skv. 8. mgr. ákvæðisins ekki að hafa áhrif á bætur?

2.	Hver er heildarfjárhæð krafna um endurgreiðslu sem Tryggingastofnun sendi örorku- og endurhæfingarlífeyrisþegum vegna útgreiðslu séreignarsparnaðar á tímabilinu 1. apríl til 31. desember 2020 við uppgjör stofnunarinnar á tekjutengdum greiðslum ársins 2020?

3.	Hve margir örorku- og endurhæfingarlífeyrisþegar hafa fengið skerðinguna leiðrétta og endurgreiðslukröfu Tryggingastofnunar fellda niður?

4.	Hver er heildarfjárhæð leiðréttingar og niðurfellingar á endurgreiðslukröfum sem Trygg
ingastofnun sendi örorku- og endurhæfingarlífeyrisþegum vegna útgreiðslu séreignar
sparnaðar á tímabilinu 1. apríl til 31. desember 2020?

5.	Hyggst ráðherra tryggja að sú skerðing greiðslna sem örorku- og endurhæfingarlífeyris
þegar urðu fyrir vegna útgreiðslu séreignarsparnaðar, þrátt fyrir 8. mgr. ákvæðis til bráðabirgða VIII í lögum nr. 129/1997, verði leiðrétt að fullu? Ef svo er, hvernig mun ráðherra beita sér fyrir þessu?

6.	Hvernig hyggst ráðherra koma í veg fyrir sams konar skerðingu greiðslna Trygginga
stofnunar vegna útgreiðslu séreignarsparnaðar á árinu 2021?

Skriflegt svar óskast.